Структура и класификация на игрите

По своята същност играта се оказва самовъзникващо, самоорганизиращо и саморазвиващо се явление.

 Мястото на играта в живота на детето от предучилищна възраст се определя от подражателното му отношение към действителността. Своеобразието на играта произтича от игровите мотиви и цели, които се съдържат в самия игров процес, докато при всяка друга дейност мотивировката е свързана с резултата. С други думи, детето играе заради самата игра, без да се интересува от резултата, който е важен за възрастните. Радостта от играта се крие във възможността на детето не само да опознава света, но и да го изменя. Следователно чрез играта децата отразяват действителността по пътя на нейното активно преобразуване, което води до неочакваното за непросветения възрастен съчетание между реалност и измислица. Играта се появява в индивидуалния живот на всяко дете, живеещо в социално обкръжение, поради стремежа му към самостоятелност и участие в живота на възрастните. Тази потребност не може да бъде непосредствено реализирана поради сложността на социалния живот и трудовия процес. В същото време детето се стреми към удовлетворяване на своите потребности и желания, за него е трудно да разбере отсрочването на изпълнението им. И като следствие на това ярко противоречие възниква играта.

 Социалното съдържание на играта се обогатява в процеса на усвояване от детето на социален опит и се развива заедно с обогатяването на този опит.

 Външната структура на играта включва връзките между играещите деца и факторите на социалната обстановка, преди всичко изискванията и действията от страна на възрастните, ръководещи възпитателния процес.

 Вътрешната структура на всяка игра включва система от връзки и отношения между играещите деца, която разкрива психичния облик на детето и чрез която се осъществява педагогическото влияние върху игровия процес. Отношенията в играта зависят на свой ред от индивидуалността и равнището на развитие на всяко дете- еталони за оценка, норми на поведение, емоционално-нравствено състояние на играчите и т.н.

 Игровите взаимоотношения произтичат от правилата на играта и от игровата позиция, която заема всеки играч. Те следват логиката на игровото съдържание и допринасят детето да възприеме игровите правила като свои вътрешни регулатори на поведение.

 Игровата цел независимо от своето своеобразие може да се осъществи само при определени условия, които включват средствата на дейността играчките и игровия материал, уменията, знанията и навиците на децата. Задачите от своя страна са двупосочно свързани с целта и с условията, като тяхното конкретно реализиране се осъществява чрез подходящи средства в зависимост от конкретната игра. Следователно целта, задачите, условията и средствата пораждат процеса на дейността, в който се осъществява изявата на играчите, упражняват се и се развиват психични процеси и свойства.

 Като дейност на детето играта носи всички белези на човешката дейност. В нея както и в останалите човешки дейности се откриват следните главни страни:

 А / информационна познавателна;

 Б / емоционално комуникативна;

 В / практическо регулативна.

 В ОСНОВАТА НА ИГРАТА Е ДЕЙНОСТТА НА ДЕТЕТО И ПРЕДСТАВЛЯВА СЛОЖНА СИСТЕМА ОТ СВОБОДНИ МОТОРНИ ПРОЦЕСУАЛНИ ДЕЙСТВИЯ, ИЗВЪРШВАНИ С ПО ГОЛЯМА ИЛИ ПО МАЛКА УСЛОВНОСТ, КАТО ЗАДОВОЛЯВАТ ПОТРЕБНОСТТА МУ ДА ДЕЙСВА И ДА БЪДЕ СУБЕКТ НА СВОБОДНАТА СИ ДЕЙНОСТ, СОЦИАЛНИ ОТНОШЕНИЯ, ПРЕДМЕТНИ ДЕЙСТВИЯ И ПОЗНАНИЯ. ЦЕННОСТТА НА ИГРАТА Е В САМИЯ ПРОЦЕС, А НЕ В ПРОДУКТИВНИЯ РЕЗУЛТАТ ОТ НЕЯ.

 **Основни същностни белези на играта :**

 - Играта задължително предполага и налага въображаема ситуация, която има строго индивидуален и субективен характер; - Играта се отличава със самостоятелност, доброволност, нерегламентираност и свобода на избора, действието и решението;

 - Играта има самоцелен характер, поради което всички цели са в самата игра, извън играта не си поставя други цели и ако такива се реализират, то те са допълнителен резултат;

 - Мотивът за играта лежи в процесът, а не в резултата и задоволява потребността от функциониране и самоизява;

 - Играта има непосредствен смисъл за играещия поради възможността активно да действа;

 - Играта използва комплект от действия, предмети, знаци и слово без те да имат продуктивен завършек с висока социална ценност;

 **б / Допълнителни същностни белези на играта:**

- В играта се осъществява оперативно манипулативни предметно двигателни действия с не игров характер, а по късно и оперативно ролеви действия с игров характер, преследващи определени цели, с което детето изразява и задоволява потребността си активно да действа, както и на съзряващата му социална същност;

- В играта е възможна и имитиране на социалната дейност и функциите на възрастните и на заобикалящата ги предметна среда от детето, с което то изразява своята социална роля;

- В играта се осъществяват неадекватни за реалната същност на използваните предметни действия е адекватни за символната същност, която им е дадена;

- В играта се наблюдава непрекъснат преход между реалното и въображаемото;

- В играта е налице присъствието и използването на символната функция, изразена в пренасяне значението на реални обекти върху техни заместители предмети, образи, думи, знаци и функции, чрез които обективно невъзможното става възможно и се реализира в идеален план;

- В играта се реализира единство между съдържание и форма, като в съдържанието си тя е активно, творческо и динамично отражение на живота в неговата цялостност;

- Вътрешен източник на играта и противоречието между субективната потребност и желанието на детето да действа самостоятелно и свободно и невъзможността да го осъществи по друг начин освен по игров, поради обективно ограничените му възможности, с което придобива и реалната възможност, да ликвидира съществуващото противоречие;

- Играта е вид упражнение за детето за собственото му развитие като личност и като субект на дейността на познанието;

- Играта се изменя възходящо по вид, съдържание и форма във възрастов аспект;

- В зависимост от вида на играта тя носи открити или скрити правила за игрово действие и поведение;

 В играта се извършва динамичен преход от външно нормативно за детето ръководство на дейността му към вътрешно нормативно ръководство/ авторъководство /;

- В играта е налице единство между словесно предметни и моторни действия, извършвани във въобръжаема ситуация;

- В играта се извършват условни, обобщени и съкратени предметно словесни и моторни действия олицетворяващи и изобразяващи специфични човешки функции и отношения;

- В играта се наблюдава наличието на игрови взаимодействия между партньори по игра, на е възможно и индивидуално игрово действие;

- В играта се осъществява процес на социализация на детето поради наличието на разнообразните й фунции**.**

а / Обективна структура на играта:

- Обект на играта това е игровия процес, съставен от разнообразни игрови действия и операции, осъществявани в една предварително установена и възприета от децата по голяма и по малка условност;

- Субект на играта това е играещото дете;

- Предмет на играта това е имитиране функциите на възрастните и заобикалящата ги предметна среда или осъществяването на отделни действия, извършвани при наличието на необходимата за играта условност;

- Средства на играта това е словото, движенията, специализираните и символизираните предмети;

- Задача на играта това е реализиране на динамичния игров замисъл на детето;

- Условия на играта това е материалната , пространствено времевата и управленска обезпеченост на игровия процес;

- Резултати от играта това са личностно развиващия ефект, които е ценностно творческо процесуалния, който е ценен и предметно продуктивния, който е малоценен. За детето в определени моменти обаче не е такъв;

б / Психична структура на играта:

- Цели на играта самата игра е цел, желание и потребност на детето, да играе, да действа, поради което играта е самоцелна дейност;

- Мотиви на играта за част от игрите мотивът на детето за игра съвпада с целта желанието да действа, за друга част мотивът е само изява, а за трети това е вътрешния стремеж за идентификация с възрастния;

- Смисъл на играта естествен израз на активността на развиващия се организъм на детето;

- Съдържание на играта това е субективно отражение на предмета на играта ;

- Игрови действия и операции това са разнообразните свободни или нормирани словесни, предметни или моторни актове;

- Игровия резултат предметно лично развиващ, вграден във формирането и развитието на актуални психични процеси и структури, такива ,които са заченати вече и се намират в процес на затвърдяване и усъвършенстване и такива, които чрез играта възникват , обособяват и се усъвършенстват.

в / Специфична структура на играта :

- Въображаема игрова ситуация произтича от цялостната същност на играта и обекта й като дейност;

- Игрова роля произтича от субекта на дейността и изразява социалния компонент на играта и играта му;

- Игров сюжет произтича от предмета на играта и отразява социалния му характер;

- Игрово съдържание произтича от предмета и съдържанието на играта и отразява социалната му същност;

- Игрови действия произтича от действения елемен на игратаи отразяват биосоциалната й същност на субекта на играта и на самата игра;

- Игрови правила произтичан от предмета , условията и съдържанието на играта и отразяват социалната същност на играещия и играта му;

- Игрови средства произтичат от инструменталния компонент на играта и отразяват психичната и социална същност на играта и нейния субект;

- Игров резултат произтича от резултативния характер на играта и изразява биосоциалната и психологическа същност на играта и субекта й.

 В повечето свободни игри няма да срещнем мускул, който да не се раздвижи десетки пъти. А всичко това заяква мускулите, усилва дишането и кръвообращението, пречиства кръвта и укрепява здравето надетето, понеже всички свободни игри се извършват на открито и на чист въздух.

 Децата, колкото повече играят, толкова са по-развити физически, толкова повече са запазени и в нравствено отношение.

 Децата са родени демократи, а това го показват най-добре в игрите. Тук не се пита кой си, какъв си и как си облечен? За игрите всички са братя и сестри, а най-способните и най-развитите стават, без ничие натрапване ръководители (капитани), първи между първите. Тук владее братство и правота. С игрите най-успешно и неусетно се полагат най-здравите основи на социалните чувства.

 Между четвъртата и седмата година от живота на детето, като основен и доминиращ вид игри се оказват творческо ролевите игри. В тях децата имитират социалната дейност, битие и взаимоотношения на възрастните чрез обобщени и символизирани действия, влизайки в съответната роля. В този вид игра съществуват игрови правила, които са прикрити зад социалните норми от които се ръководят възрастните при изпълнението на служебните си задължения и които управляват социалните взаимоотношения по между си.

Развитието на творческо ролевата игра и тяхното усъвършенстване подготвят появата , развитието и обособяване на игри с открити правила.

Към края на доучилищния период детето осъществява игрови действия, като все повече започват да се подчиняват на предварително определени и възприети правила. В живота на детето все по трайно сенастаняват игрите по правила. Двата вида игри съществуват паралелно известно време в живота на детето. Подготовката, обособяването и отделянето на игрите с правила се извършва чрез наличието на следните игрови явления: подражателно процесуални игрови упражнения и сюжетно игрови упражнения с ясни правила.

 Въпреки голямото им разнообразие в игрите има няколко задължителни елемента. Едни от тях са правилата. Те нормират игровото действие и са пряко обвързани с поучителния игрови резултат. Игрите по правила съществуват успоредно и понякога в конкуренция с творческо ролевите игри. Тяхната взаимна смяна е естествен процес, който зависи предимно от привлекателността на съответната игра, нагласата на детето за игра, наличието на подходящи партньори, актуалността на игровото съдържание, непознати и интересни играчки.

 Ние ще приемем класификацията предложена ни от проф. Г. Пирьов, която разделя игрите в три категории: предметни игри, творчески игри и игри с правила.

А /Предметните игри, както самото название показва, са тези, които се осъществяват с предметите от околната среда, без да следват определени правила и без да се включват в някакъв сюжет. Това са най-ранните игрови действия, които се явяват още през първата и втората година от живота на детето, макар че не загубват значение и през по-късните години на предучилищна възраст от играта на децата в детската градина.

При тези игри се използват както обикновените предмети в семейната среда като кутии, ключове, мобилни телефони, така и топки, кубчета, гумени и пластмасови играчки. Една от най-ранните прояви на предметна игра е тази при която детето чука с твърд предмет върху друг или пък изпуска играчката многократно, докато има кой да му я подава.

Богато украсените предмети, тези които издават характерен звук и блестящите предмети са особено привлекателни. Във всички случаи характерно е това, че детето се опознава с околната среда, проучва качествата на предметите и главното се проявява като активен фактор в тази среда. Затова колкото повече предметът дава възможност на детето да прави нещо с него, толкова по-добре се осъществява играта.

Б / Творческите игри, обикновено се зараждат на основата на предметните, но се отличават от тях по това, че играчките и предметите се включват в някакъв сюжет, а детето влиза в определена роля. При тях децата сами изграждат сюжет и изпълняват определени роли и някои автори ги наричат сюжетно-ролеви игри.

1.Сюжетно-ролевата игра е важен етап в развитието на игровата дейност. Тя заема съществено място в живота и в развитието на детето от предучилищна възраст. Голяма част от творческите игри черпят своето съдържание от трудовия живот на по-възрастните. Но и другите дейности на по-големите деца също дава богато съдържание за творчески игри. Към източниците на сюжетите на творческите игри трябва да се отнесат и приказките, разказите, съобщения от медиите, впечатления от телевизионни програми, кино, цирк и др.

В началния период от развитието на сюжетно-ролевата игра игровият мотив се обуславя преди всичко от желанието на детето да пресъздаде действията на възрастните. По-късно мотивът се обогатява детето започва да се интересува от човешките взаимоотношения и основното в изпълнението на ролята стават именно те. Във връзка с това правилата на игровите действия се усложняват, като се включват и правила за взаимоотношенията между участниците в играта. В процеса на тази промяна възникват и други белези на сюжетно-ролевата игра, които са свързани с нейното развитие:

- децата все по-диференцирано пресъздават действията на възрастните, техните взаимоотношения и нормите, които ги регулират;

- последователно и логически се пресъздават цели жизнени ситуации с нарастваща сложност;

- променя се съотношението между действия и реч при поставяне и постигане на игровата цел. Разсъжденията, съпоставянето, сравняването, изразени словесно, предхождат и планират действията;

- осъществяват се преходите по посока на връзките: предмет-действие; действие-предмет; слово-действие.

Характерно за творческите игри е това, че детето се пренася в един нов, създаден от неговото въображение свят, в който заживява свой реален живот.

Друга характерна особеност на творческите игри е ролевия характер. В стремежа си да възпроизведат дейностите на по-възрастните, децата изпълняват по своеобразен начин техните роли в живота.

Игровата обстановка е друга характерна особеност на сюжетно-ролевата игра. Тя отразява и пресъздава околната действителност. Необходимата съставка на игровата обстановка са играчките и другарите в играта. Всички предмети, които се намират в игровата обстановка и служат за целите на играта, се превръщат в играчки. Разбира се, желателно е да се доставят и специални играчки, особено конструктивни материали. Творческият характер на тези игри се проявява именно в това, че децата преобразяват както обикновените неща от околната среда, така и специалните играчки с оглед на своите цели.

2.Конструктивна игра - понятието конструктивна игра най-често се свързва с онази дейност на децата, която води до частично или пълно преобразуване на обект от близката среда. В конструктивната игра замисълът възниква под влияние на активното мислене и въображението на децата. Въображаемият модел е подобен на този при изобразителната дейност, но реализацията му е различна и средствата за изобразяване са други. Децата изграждат конструкции в пространството с обемни и равнинни елементи и достигат до завършен, реален обект.

В самостоятелната конструктивна дейност у децата се възпитават и много други социални качества и способности. Например да се съветват помежду си, да отстояват собствената си позиция и др. Конструктивната игра също е начин да се упражнява, усъвършенства и придобива конструктивен опит именно по пътя на примера, подражанието, сътрудничеството, на свободното съгласуване и взаимодействие между децата. В конструктивната игра знанията на децата стимулират възникването на замисъла и определят общия ход на играта. Случайно възникнали и епизодични детски хрумвания и индивидуални изяви ентусиазират децата.

Възникването и развитието на конструктивната игра се основава не само на жизнения опит но и на уменията на децата за конструктивна дейност. Необходими са още самостоятелност, взаимопомощ и сътрудничество между тях. От значение са някои личностни качества, например детето се ориентира бързо в средата, да се приспособява към промените в нея, да бъде дружелюбно и открито в поведението си, да търси присъствието и помощта на другите деца и да се чувства добре в съвместната дейност.

3.Игра-драматизация, също се отнася към творческите игри. Те се отличават от сюжетно-ролевите игри по това, че в типичните игри-драматизации се пресъздава определен текст и ролите се определени предварително. Този текст може да е приказка, разказ, пиеса или част от филм, направила най-силно впечатление на децата. Характерен пример на този вид игри са и куклените спектакли, които самите деца си устройват. Творческите моменти в тези игри се изразяват в умението да се подбере текстът; да се подготвят декорите и костюмите; да се изпълнят изразително ролите.

За всички разновидности на творческите игри е характерно това, че се възпроизвеждат някои дейности на възрастните, като се претворяват според възможностите на децата. Това възпроизвеждане не е пряко подражание, а носи елементи на известно обобщаване на типичното в тези дейности. За тези игри е необходима игрова ситуация, която може да се създава и с най-обикновени неща от околната действителност. Във всички случаи тези игри имат подчертан социален характер, тъй като се играят винаги от няколко деца, дори и когато игровия партньор е въображаем.

 4.Игри с правила. Тези игри не се развиват с онази свобода и творческо участие, които са характерни за творческите игри, а се изграждат по определено от по-рано съдържание и по известни установени правила, без чието спазване не може да се участва в тях.

Както в творческите игри има голямо разнообразие, така и игрите с правила са извънредно разнообразни. При това трябва да се каже, че известни игри могат да се отнасят към едната или другата категория в зависимост от това, кой елемент преобладава при конкретните обстоятелства. Такива гранични игри са например конструктивните.

4.1.Игрите с правила могат да се подразделят на подвижни с правила и дидактически. При подвижните игри с правила доминират разнообразните движения, чрез които именно се осъществява играта. Това не значи, че при дидактичните и другите игри не се извършват движения, но те не са така типични. Тук трябва да се отнесат и много игри с топка и всички спортни игри, при които правилата са най-сложни и прецизни. По-голямата част от игрите с правила без сюжет имат състезателен елемент. В началото това е състезание между две единични или две малки групи деца, които не са вътрешно диференцирани, а действат като цяло без да се възлага строго определена роля на отделния член на групата, както е в отбора.

4.2.Дидактичната игра може да се разглежда като подразделение на игрите с правила. Това, което ги отличава от другите игри с правила, е, че при тях се използва строго определен материал, изработен с оглед на известни образователни и възпитателни цели, които се преследват при използването на материала. Тези игри имат определено предназначение, тъй като с оглед на дадена цел преднамерено се подготвят и използват определени дидактически материали. Те не се сливат с обикновеното обучение, а запазват характера си на игри, поради което представляват достатъчно привлекателна дейност за децата, увличат ги и будят тяхното активно участие.

Към дидактичните игри могат да се отнесат и някои от словесните игри. Почти всички игри се придружават от говор, но при някои говорът има доминиращо място и значение. Когато речта е основен елемент на самата игра, тогава говорим за словесни игри. В този случай не са необходими други материали или играчки.

Към тези игри се отнасят всички гатанки и скоропоговорки. При гатанките участието на мисловните процеси е нужно в много по-голяма степен, отколкото при скоропоговорките.

Като втори голям вид игри по правила се обособяват два големи подвида, като всеки е с няколко типа и подтипа игри:

 4.3.Функционално динамични игри игри с висока наситеност с активни динамични физически упражнения подчинени на определени правила.Техните типове игри са следните:

а / Спортно подвижни игри тип игри, при които се изпълняват различни движения: ходене, бягане и др. или пък имат елементи от техниката и правилата на спортни игри, които магат да се използват многократно при наличието на неотслабващ интерес на децата към тях

- Сюжетно подвижни игри игри с функционално динамичен характер, в които игровите правила и игровото съдържание са маскирани с някакъв сюжет, съставен от действия, имитиращи поведението и взаимодействието на приемливи за децата персонажи във въображаема обстановка, характерна за естествената среда за живот и действие на игровите персонажи. Това са ранен тип игри.

- Несюжетни игри с функционално динамичен характер, в които децата изпълняват игрови действия и се подчиняват на определени игрови правила, директно представени пред тях.

- Състезателни игри с функционално динамичен характер, за които е необходимо оформяна.ето най малко на две състезаващи се групи деца, които изпълняват едни и същи игрови действия, обединени от общо игрово съдържание и се подчиняват на едни и същи игрови правила

- Спортни игри и упражнения игри с функционално динамичен характер, чийто съдържание, действия и правила са доближават до реалния им първоизточник.

б / Музикално подвижни игри - игри , при които равностойно съществуват инструменталния и вокално музикален съпровод и хармонизиращите им разнообразни движения.Техните подтипове са следните:

- Сюжетно музикални игри игри, наподобяващи сюжетно - подвижните игри, но с подходящи за музикалното присъствие словесно съдържание, действие и правила, като сюжета се определя от текстовия елемент на играта.;

- Несюжетни музикални игри игри, съставени от изпълнението на различни действия и танцови стъпки, без да са подчинени на определен сюжет, а съответстват на инструменталното изпълнение;

- Дидактично развлекателни игри подвид игри с правила със следното типово разнообразие:

= игри с динамичен характер тип игра осъществяваща се чрез словесно предметни действия имащи учебно познавателен смисъл и

подчиняващи се на определени правила.Техните подтипове са следните игри :

1. Дидактични игрови упражнения словесно моторни действия с подчертан учебен характер и вплетени в действия, имащи определено игров характер и организирни и ръководени от възпитател;

2. Автодидактични игри словесно моторни действия с познавателно развлекателен характер, самоорганизирани и саморъководане от играещите деца.

= Развлекателни игри тип игри, в които чрез поредица от словесно моторни игрови действия с развлекателно забавен, а понякога с познавателен характер, самоорганизирани и самоуправлявани от играещите деца

В заключение трябва да кажем, че класификацията на игрите не може да се проведе абсолютно. Между различните видове игри има значително преплитане и взаимно проникване.